υγεία


 * Τεχνολογίες Πληροφορικής και Επικοινωνιών στην Υγεία **

Οι σύγχρονες τεχνολογίες πληροφορικής και επικοινωνιών μπορούν να διαδραματίσουν καθοριστικό ρόλο στην αναβάθμιση του συστήματος υγείας, το οποίο αποτελεί ένα πολύ σημαντικό τομέα της καθημερινότητας των πολιτών. Οι υπάρχουσες δυνατότητες των νέων τεχνολογιών σε θέματα οργάνωσης της υγείας, επεξεργασίας και μεταφοράς των ιατρικών δεδομένων με πολύ μικρό κόστος θέτουν τις βάσεις για σημαντική βελτίωση των παρεχόμενων υπηρεσιών υγείας, οι οποίες λαμβάνουν υπόψη τις εξατομικευμένες ανάγκες του κάθε πολίτη. Η τεχνολογία γενικότερα θα μπορούσε συμβάλει στην καλύτερη ομαδοποίηση των ασθενών και στην αποτελεσματικότερη διάγνωση και θεραπεία των ασθενειών καθώς και στην πιο άμεση πρόσβαση στην ιατρική γνώση από όλα τα ενδιαφερόμενα μέρη.



=**ΣΤΟΧΟΣ είναι**:=

Να έχουν όλοι οι πολίτες πρόσβαση στις υπηρεσίες πρωτοβάθμιας, δευτεροβάθμιας και τριτοβάθμιας φροντίδας υγείας, στα πλαίσια ενός αποκεντρωμένου συστήματος, όπου η ιατρική εξειδίκευση και εμπειρία είναι διαθέσιμη σε όλους, ανεξάρτητα κοινωνικοοικονομικού επιπέδου ή αναπηρίας. Οι τεχνολογίες της πληροφορικής και τηλεπικοινωνιών καλούνται να υποστηρίξουν την επίτευξη αυτών των βασικών στόχων.